Strandlopertjies Cottage | LekkeSlaap
Strandlopertjies Cottage: Hooffoto's
Adres: Kontiki Breederiviermond, Langs die rivier, Infanta, 1234, Wes-Kaap
Strandlopertjies Cottage is 'n lieflike selfsorgkothuis aan die rivierkant by die mond van die Breederivier. Die huis front noord en het 'n wonderskone uitsig op die strand. Al wat tussen jou en die see staan is sowat 15 minute se stap rivierlangs.
Dié kothuis het 'n uitstekende ligging. Gaste kan op die stoep onder die melkhoutbome sit en die ryk voëllewe bewonder, die bote kyk wat verby seil, kyk hoe die gety hoog en laag word, die sonsondergang geniet, of kyk hoe die Bloukraanvoëls met skemer na die oewer van die rivier vlieg om vir die nag hier te rus. Gaste kan ook 'n heerlike braai op die stoep geniet terwyl die son sak.
Strandlopertjies Cottage het 2 dubbelbeddens (een in die hoofslaapkamer en een in die sitarea), 'n dubbelstapelbed (in die kleiner tweede kamer) en 'n badkamer met 'n sort, toilet en wasbak. Die kombuis is toegerus met 'n yskas, mikrogolf, stoof en oond. Daar is ook houtkaggel, wat koel winteraande 'n lekker knus atmosfeer kan gee.
Neem asseblief kennis dat daar geen winkels naby is nie, slegs 'n klein plaaswinkeltjie om die basiese goedere te koop, en daar is ook nie 'n TV nie. Die laaste uur van die pad wat jy moet ry is 'n grondpad van Swellendam na Bredasdorp. Dis gewoonlik in 'n goeie toestand, maar soms kan die toestande effens rof wees. Jy het nie 'n 4x4 nodig nie.
Let asb. ook daarop dat daar geen munisipale dienste in die area is nie, en gaste word versoek om hul eie vullissakke na die vullisgate sowatee 2 km van die kothuis af te neem. Gaste moet asb. hul eie linne en handdoeke saambring, slegs duvets en kussings sonder slope word voorsien.
As jy op soek is na 'n eetplek besoek gerus die Breederivier Lodge. Hulle is bekend vir hul seekos. Of besoek die baie gewilde Bush Pub wat net sowat 15 km stroom-op geleë is. Strandlopertjies is slegs 40 minute vanaf De Hoop Natuurreservaat wat bekend is vir sy ryk voëllewe. Die laaste ponton in die land is slegs 20 minutes se ry van ons af in die skilderagtige Malgas.
Aas (bloedwurms en garnale) kan ook gedurende laagwater reg voor die kothuis gepomp word. 'n Heerlike, vars visgereg is amper gewaarborg gedurende jou verblyf by ons. 'n Boot kan ook reg voor die kothuis geanker word. En gaste kan reg voor die kothuis lyn natmaak.
Die Breederiviermond word beskou as een van die 10 beste plekke ter wêreld vir vlieërbranderry. Dit is ook ideaal vir seilvaarte, kajakvaarte, visvang, vlieghengel, voetslaan, swem en snorkel. Dié plek is 'n paradys vir kinders en hulle kan veilig swem reg voor die kothuis.
As jy nie juis 'n buitemuurse persoon is nie en meer van inkopies en laatnagpartytjies hou, is dit nie die plek vir jou nie.
As jy 'n avonturier is wat lief is vir die stil, rustige natuur, sal Strandlopertjies Cottage jou paradys wees!
'n Bespreking by Strandlopertjies Cottage sluit in:
4.3 uit 5van 21 resensies vir Strandlopertjies Cottage
Kontiki Breederiviermond, Langs die rivier, Infanta, 1234, Wes-Kaap
Gaste dink Strandlopertjies Cottage het 'n uitstekende ligging
https://travelground.imgix.net/AAEAAQAAAAAAAAAAAAAAJDVkMjRmZDY2LTU1ODgtNDI0Ny1hOTUwLWMyMmVjMjY3YTAzYQ?w=1440&h=960&fit=crop&auto=enhance,format,compress&q=80 Vanaf R1 100 per nag (plek vir 6) 21 5 1 5 Kontiki Breede River Mouth Along the River 1234 Wes-Kaap 086 999 0018 13:00-22:00 10:00 -34.405954465893 20.825364599314